Mindanao

I Mindanao dia iray amin' ny nosy ao amin' ny tangoro-nosin' i Filipina ka ao atsimo no misy azy. Mahatratra 480 km ny halavany avy atsinanana miankandrefana. Izy no nosy faharoa lehibe indrindra ao Filipina aorian' i Luzon. Ny Ranomasin' i Celebes no mamaritra azy ao atsimo, ny Ranomasin' i Sulu no ao andrefana, ny Ranomasin' i Mindanao no ao avaratra ary ny Ranomasin' i Filipina sy ny Ranomasimbe Pasifika no ao atsinanana.

Nosy be tendrombohitra rakotra ala i Mindanao ka ny avo indrindra dia ny tendrombohitra Apo izay manana haavo mirefy 2 954 m ambonin' ny ranomasina. I Rio Grande sy i Agusan no renirano lehibe indrindra ao.

Tamin' ny taona 2010 dia nahatratra 20 300 000 ny mponina ao MindanaoRaymond Blanadet, L'Asie du sud-est, Presse universitaire de Nancy, 1992, 344 p. (ISBN 2-86480-379-8), p. 178-191. Mpamboly katsaka sy vary sy akondro ary mananasy ny mponina ao, ary vokatra ao koa ny voanio sy ny kôfrà. Ahitana volamena sy varahina sy vy ary arintany ny ao Mindanao. Miompy koa ny mponina ao. I Zamboanga sy i Davao ary i Cagayan de Oro no tanàna lehibe indrindra ao.

 Jereo koa 

 Visayas (Cebu - Bohol - Panay - Masbate - Samar - Leyte - Negros
 Luzon (Batanes - Babuyan - Polillo - Catanduanes - Marinduque - Mindoro)

 Loharano 

sokajy:Nosy filipina
sokajy:Nosy ny Ranomasimbe Pasifika